Miguel de Cervantes Saavedra

**DON KIHOT**

**(Dnevnik branja)**



ŽIVLJENJEPIS PISATELJA

Miguel de Cervantes Saavedra se je rodil 29. septembra ali 9. oktobra 1547 kot

četrti otrok od sedmih revnemu podeželskemu zdravniku sredi Kastilje v mestecu Alcala de Henares blizu Madrida. Doma in v Madridu je hodil v latinske šole ter služil v Rimu kot komornik pri kardinalu Giuliu Aquavivi.

Leta 1568 je izvedel svoj prvi pesniški poskus in v zborniku, izdanem ob smrti kraljice Izabele, objavil

6 pesmi.

Da bi si utrl pot v življenje, je stopil v vojsko s 23 leti in tam ostal 5 let. Večkrat in hrabro se je udeleževal bojev. Bil je dvakrat ranjen, v prsi in v levo roko, ki je ostala za vse življenje pohabljena.

Leta 1575 se je skupaj z bratom vkrcal v Neaplju na ladjo, ki je bila namenjena v Španijo. 26. septembra so jih na morju napadli alžirski pirati, ki so zajeli Cervantesa in njegovega brata ter ju odpeljali v Alžir.

V sužnosti je ostal pet let, ker doma niso mogli zbrati dovolj denarja, da bi ga osvbodili.



odkupili.

12. decembra 1584 je nato poročil s Katalino de Palacias Salazar in v zakon prinesel nezakonsko hčer Izabelo.

Eno leto po poroki je napisal idilični pastirski roman po tedanji modi – Galatejo, ki jo je imel Cervantes za svoje najboljše delo. Knjiga mu ni prinesla ne slave ne denarja.

Ubadal se je z revščino, pisal in živel od priložnostnih zaslužkov. Slednjič je dobil službo kot davčni izterjevalec.

Leta 1792 so ga prvič zaprli za nekaj mesecev zaradi nezakonite zaplembe in prodaje žita, leta 1597 so ga drugič zaprli in nato so ga leta 1602 še tretjič zaprli. V ječi je napisal Don Kihota in ga leta 1605 v Madridu izdal. Knjiga mu je prinesla slavo in priznanje, toda revščino in nadloge je trpel še naprej, vse do smrti. Leta 1615 je izšel drugi del Don Kihota, naslednje leto, 23. Aprila 1616 pa je Cervantes umrl.

OZNAKA OSEB

Don Kihot

Bil je obubožan plemič, idealist, ves zagledan v preteklost, v viteške ideale, tako da se v resničnem svetu sploh ni znajdel. Viteške knjige so mu zameglile um in tako je mislil, da je popotni vitez. Njegova slepa platonična ljubezen do Dulsineje je bila plod njegove norosti.

Bil je prava mešanica norosti in bistroumnosti. Kadar se je šlo za vprašanja popotnega viteštva je bil pravi norec, sicer pa je bil celo nadpovprečno inteligenten.

V začetku pripovedi je bolj komičen, a proti koncu postaja vedno manj komičen in vedno bolj tragičen. Njegove avanture so bile bolj tragične kot komične. Bil je dober po srcu, a popolnoma izgubljen v svojem domišljijskem svetu, kjer so vitezi reševali princeske pred brdavsi in se bojevali za pravico ter maščevali krivico.

Sanco Pansa

Sančo Pansa je bil preprost kmet, Din Kihotov oproda, ki je šel z gospodarjem z naivno željo, da bi od njega dobil otok, kateremu bi vladal. S svojim zdravim, preračunljivim realizmom je bil pravo nasprotje svojemu gospodarju. Skozi roman osebnostno raste in postaja vedno bolj kritičen do Don Kihota, prebrisan, preračunljiv in zvit.

KDO JE BIL ZNAMENITI PLEMIC DON KIHOT IZ MANCE, KAKO MU JE ŠLO IN KAJ JE POCEL

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Don Kihot je bil obubožan plemič, ki je živel s svojo gospodinjo in s svojo nečakinjo v hiši. Veliko je prebiral viteške romane, ki so mu počasi zameglili um in ga tako Privedle do nore ideje, da bo postal popotni vitez Don Kihot iz Manče, ki bo bo maščeval vsakršnje krivice in si s tem pridobil sloves. Sklenil je čimprej uresničiti svojo namero in je tako najprej očistil svoje orožje, dal svojemu konju ime in si izmislil gospodarico svojih misli – Dulsinejo Toboško. |
| Literarne osebe | Don Kihot |
| Odnosi med osebami | / |
| Mnenja, vtisi, kritike | V tem poglavju je Don Kihot predstavljen kot pravi norec, in kot se izkaže v ostalih poglavjih, to popolnoma drži.  Le komu bi prišlo na misel da se okliče za viteza, čeprav so časi viteštva že minili, kot pa Don Kihotu. Don Kihot je krčmarja spošoval, saj se mu je zdelo, da je krčmar slavni graščak. |

KAKO JE VELEUMNI DON KIOT ODRINIL Z DOMA NA PRVI POHOD & KAKO ŠEGAVO SE JE DAL POVITEZITI

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Zgodaj zjutraj je tako nekega dne odrinil na pot ko je zagledal krčmo, za katero se mu je zdelo da je najlepši grad, kar jih je kdaj videl. Don Kihot je mislil da je krčmar slavni graščak in ga je tako vljudno prosil za prenočišče. Krčmar mu je povedal, da brez denarja ne bo mogel dobiti prenočišča, zato se je Don Kihot odločil, da bo preživel noč pod milim nebom. Krčmarja je še zaprosil, da ga le ta povitezi. Ko je tako Don Kihot odložil svoje orožje ob vodnjak, je prišel pastir, ki je hotel napojiti svojo živino in je zato moral odmakniti Don Kihotovo orožje, če je želel priti do vode. Ko ga je Don Kihot zagledal, je mislil, da mu želi pastir vzeti orožje in ga je zato napadel. Ko je krčmar videl, da početje Don Kihota ni več tako smešno, se ga je želel čimprej znebiti. Podelil mu je naziv viteza in ga zaprosil, da odide. Don Kihot je ves srečen odjahal novim dogodivščinam naproti. |
| Literarne osebe | Don Kihot, krčmar |
| Odnosi med osebami | Ko je krčmar spoznal Don Kihota, se mu je zdel resnično smešen s svojim načinom govorjenja in s svojo ''viteško opremo''. Na koncu pa se mu je zameril in se ga je prav prestrašil, saj je napadel in poškodoval pastirja, tako da se ga je želel čimprej znebiti. |
| Mnenja, vtisi, kritike | V teh poglavjih se mi zdi da je Don Kihotova norost že šla čez vse meje in se mi zdi prav absurdno, da se odrasel človek tako obnaša. |

KAJ SE JE PRIMERILO NAŠEMU VITEZU, KO JE ODJEZDIL IZ KRCME

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Na pašniku je srečal pastirja, ki je pretepal nedolžnega fanta. Fant naj bi mu ukradel par ovc, a fant ni hotel tega priznati. Don Kihot je ukazal pastirju, naj ga ne tepe več, a ga je čim je odšel Don Kihot zvezal k drevesu in ga še dvakrat bolj nabil.  Pozneje je še srečal trgovce, ki se niso hoteli pokloniti Dulsineji Toboški in so se iz nje norčevali, kar je razsrdilo Don Kihota. Hotel je napasti trgovce, za katere je menil, da so popotni vitezi, a so nato oni njega pošteno premikastili. |
| Literarne osebe | Don Kihot, pastir, fantič, trgovci |
| Odnosi med osebami | Pastir in fant nista bila ravno v dobrih odnosih, saj se je pastirju šlo le za svoje ovce in za to, da ga s fizičnim nasiljem nauči kozjih molitvic.  Tudi s trgovci ni bil v dobrih odnosih, saj je Don Kihot kar tako začel ukazovati trgovcem, da morajo oditi do Dulsineje in se ji pokloniti. Na koncu so ga trgovci premikastili a Don Kihotu to vseeno ni bilo dovolj in je želel še dogodivščin. |
| Mnenja, vtisi, kritike | Pastir se ni imel pravice tako izživljati nad fantom pa čeprav naj bi mu fant ukradel ovce. To se mi zdi grozno, čeprav so se v starih časih le tako sporazumevali – s tepežem, skorajda ni obstajala lepa beseda za otroke, ampak samo šiba. |

NADALJUJE SE PRIPOVED O SMOLI NAŠEGA VITEZA & O DRUGEM ODHODU NAŠEGA DOBREGA DON KIHOTA IZ MANCE

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Po naključju je zaneslo soseda Don Kihota mimo in ko ga je videl v takšnek stanju, ga je peljal domov. Ko je gospodinja izvedela, da se je Don Kihot vrnil, je zažgala vse knjige. Svojemu gospodarju se je zlagala, da je čarovnik vzel knjige. Nato se je Don Kihot ponovno odpravil na pot in nagovoril svojega soseda Sanča Pansa, da krene skupaj z njimi naproti novim dogodivščinam. Obljubil mu je, da bo lahko vladal otoku in Sančo Pansa je sprejel ponudbo. |
| Literarne osebe | Don Kihot, sosed, gospodinja, nečakinja, župnik, Sančo Pansa |
| Odnosi med osebami | Gospodinjo, župnika in nečakinjo skrbi za Don Kihota, saj ga imajo resnično radi. Zaradi tega tudi sežgejo knjige, a ponovnega odhoda od doma mu ne morejo preprečiti. |
| Mnenja, vtisi, kritike | Mislim, da Don Kihota obkrožajo sami ljudje, ki ga imajo radi a se on vseeno ne želi iztrgati iz svojega domišljijskega sveta, kar je prav škoda, saj bi lahko prav lepo živel tudi v resničnem svetu, obkrožen z ljudmi, ki ga imajo radi. |

SIJAJNI USPEH, KI GA JE DOŽIVEL DON KIHOT IN DRUGI PRIPETLJAJI

& SIJAJNA BITKA

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Vitez in oproda sta prišla na polje z ogromnimi mlini na veter, za katere je Don Kihot mislil, da so brdavsi in jih je napadel. Takrat je zapihal veter in odnesel Don Kihota daleč po polju. Nato sta jezdila dalje in zagledala kočijo, za katero je mislil, da je v njej kraljična. Tako je napadel oprodo in ga premagal, zato je bil zelo vesel ter ponosen nase, ker je mislil, da je opravil še eno dobro delo. |
| Literarne osebe | Don Kihot, Sančo Pansa, oproda |
| Odnosi med osebami | Don Kihot pravzaprav razumel le s Sančem, saj je skoraj vsakega, ki ga je srečal, napadel zaradi različnih vzrokov. |
| Mnenja, vtisi, kritike | Don Kihot povsod vidi nevarnost in počasi se ta njegova komičnost pretvarja v tragičnost. |

PRIGODA Z JANGVESKIMI MEZGARJI

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Prispela sta do lepega travnika, kjer je Don Kihot izpustil svojega konja na pašo. Takrat so prišli Jangveški mezgarji s svojimi kobilami, ki so jih tam pasli skoraj vsak dan. Te kobile so se zapodile v Rosinanta in mu strgale sedlo, nato se je Rosinant pognal med kobile. Ko so to zagledali Jangveški mezgarji so ubogega Rosinanta pobili na tla s palicami. Don Kihot je vse to videl, in je ves razjarjen pograbil svoje kopje in se pognal med mezgarje. Ti so ga nato pretepli in zbrali vse njihove kobile ter odšli. |
| Literarne osebe | Don Kihot, Sančo Pansa, Jangveški mezgarji |
| Odnosi med osebami | Jangveški mezgarji so jeznki na Don Kihota, saj ne zna paziti na svojega konja. |
| Mnenja, vtisi, kritike | Tokrat se je Don Kihot le postavil za svoje kljuse tako da niti ni napadel popotnike brez razloga. |

KAJ SE JE DON KIHOTU PRIMERILO V KRCMI, ZA KATERO JE MENIL, DA JE GRAD

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Nato sta prispela do krčme, za katero je Don Kihot je mislil, da je to grad. V krčmi je bilo tudi nekaj deklet, ki so mu obvezale rane, ki jih je dobil med bojem z mezgarji. Don Kihotu je krčmar povedal, da bo moral prenočišče plačati. Don Kihotu ni bilo važno plačilo, saj je mislil, da popotnim vitezom prenočišča ni treba plačevati. Zvečer je v sobo, v kateri je spal Don Kihot, prišla ženska, za katero je menil, da je princesa. Prijel jo je za roko, ker je mislil da je namenjena k njemu. V resnici je prišla k gostu, ki je ležal v isti izbi zraven Don Kihota. Ko je ta možakar videl Don Kihta kaj počne, se je razjezil in ga premikastil. Zjutraj sta Don Kihot in Sančo Pansa že mislila oditi, a ravno takrat se je zbudil tudi krčmar, ki je od njiju zahteval plačilo. Don Kihot je krčmarju povedal, da je popotni vitez in da prenočišča ne bo plačal. Nato je odjezdil in bil je že daleč proč, ko je za njim prihitel tudi Sančo Pansa, ki se je komaj izmuznil krčmarjevim pomočnikom. Ti so ga terjali za plačilo in se malce ''poigrali'' z njim: postavili so ga na sredino odeje in ga začeli metati kvišku. |
| Literarne osebe | Don Kihot, Sančo Pansa, krčmar, stražar, dekle, mož, h kateremu je bilo dekle namenjeno, krčmarjevi pomočniki |
| Odnosi med osebami | Don Kihot ni želel plačati svoje prenočišče krčmarju, zaradi česar je bil krčmar jezen nanj. V njegovem imenu so se nad Sančom maščevali njegovi pomočniki. Dekle in mož, h kateremu je bila namenjena pozno ponoči, sta očitna v zelo dobrih odnosih, saj se drugače ne bi plazila ponoči k njemu v posteljo. |
| Mnenja, vtisi, kritike | Spet se zaradi svoje norosti in svojega fantazijskega sveta spre z nedolžnimi ljudmi. |

POMENKI MED SANCO PANSOM IN DON KIHOTOM & O PRIGODI S SUKNJARSKO VALJALNICO

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Don Kihot je Sanču Pansi pripovedoval o mnogih dogodivščinah, ki so jih popotni vitezi doživeli. Nato se je počasi začelo se temniti, zato sta Sančo Pansa in Don Kihot poiskala primeren prostor za prenočišče. Tako sta se utaborila pri nekem studencu. Kar naenkrat pa sta zaslišala neke čudne zvoke, ki niso prihajali od daleč. Zjutraj sta se tako skupaj napotila proti kraju, ki se jima je zdel tako grozen. Tako sta zagledala suknarske valjalnice, v katerih je enakomerno udarjalo šest stop. Oba sta se začela krohotati. |
| Literarne osebe | Don Kihot, Sančo Pansa |
| Odnosi med osebami | Skupaj sta se krohotala tej dogodivščini, čeprav se je Sančo malce preveč norčeval iz svojega gospodarja. Ta ga je zaradi tega norčevanja pošteno lopnil po glavi v poduk. Želi mu pokazati, kdo je vitez in kdo oproda in kdo mora poslušati čigave ukaze. |
| Mnenja, vtisi, kritike | To poglavje je že malce bolj smešno, ni nasilja, ki je običajno za Don Kihota, le komičnost situacije. |

KAKO JE DON KIHOT OSVOJIL MEMBRINOV ŠLEM

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Don Kihot je po nekajurni ježi zagledal moža, ki je imel na glavi pozlačeno skledo. na glavo si jo je dal zaradi hude pripeke, ta pa se je na soncu tako svetila, da je Don Kihot mislil, da je to najboljši šlem na svetu. Nato se je zapodil proti nedolžnemu človeku, saj se je odločil, da si bo izboril ta šlem, ta pa se ga je tako ustrašil, da je izpustil skledo na tla in zbežal. Čeprav se mu je zdelo, da je šlem le malo prevelik, si ga je Don Kihot poveznil na glavo. |
| Literarne osebe | Don Kihot, Sančo, mož |
| Odnosi med osebami | Sančo poskuša dopovedati Don Kihotu da to, kar si je priboril v ''bitki'' ni šlem, ampak skleda, toda Don Kihot ga ne posluša in je prepričan v svoj prav. |
| Mnenja, vtisi, kritike | Ko sem brala to poglavje mi je bila že misel na to, da nekdo hodi s skledo na glavi smešna. |

O PROSTOSTI, KI JO JE DON KIHOT DAL MNOGIM NESRECNIKOM

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | v daljavi je kmalu Don Kihot zagledal dolgo kolono ljudi, zvezanih z verigami. Stopil je bliže in vprašal, kaj se dogaja. Vojak mu je povedal, da so to sami zločinci. Zločinci so svojo krivdo. Don Kihot je njim verjel bolj, kot pa vojakom in jim je zato prav na hitro razvezal verige, saj se je imel za maščevalca krivice. Don Kihot je mislil, da se mu bodo ti zločinci zahvalili za njegovo pogumno dejanje, vendar so nato še njega pretepli in okradli, potem pa so zbežali vsak na svojo stran. |
| Literarne osebe | Don Kihot, stražar, zločinci |
| Odnosi med osebami | Zločinec ostane zločinec – volk menja dlako, a nravi nikdar. Prav tako so se zločinci spravili na Don Kihota, čeprav jih je Don Kihot rešil, ampak to jim ni bilo važno, ker so zločinci po srcu in nimajo vesti. |
| Mnenja, vtisi, kritike | Zločinci so resnično preveč kruti do Don Kihota. |

NENDAVADNE RECI, KI SO SE DON KIHOTU PRIMERILE, KO JE POSNEMAL ZALEGA MRAKOTNEŽA & PISMO DULSINEJI

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Ko je Don Kihot zagledal Sierro Moreno, je pomislil, da ga tukaj zagotovo čaka kakšna pustolovščina. Ko sta tako plezala in prišla do točke, od koder nista mogla naprej, je Don Kihot popolnoma obupal. Sanču je dejal, da bo ostal tam dokler ne bo umrl, saj je sam zase mislil, da je on najnesrečnejši vitez, kar jih je kdaj živelo. Sančo ga je hotel odpeljati nazaj v dolino. vendar Don Kihota ni mogel nikakor pregovoriti da se skupaj odpravita domov.  Don Kihot je napisal še pismo, ki je bilo namenjeno Dulsineji Toboški in ga izročil Sanču Pansi ter mu naročil, naj ga ji izroči prej ko bo mogoče. Sančo je nato odšel in med potjo srečal nekaj sosedov in jim povedal vso zgodbo. Ti so z zvijačo spravili Don Kihota domov. |
| Literarne osebe | Don Kihot, Sančo |
| Odnosi med osebami |  |
| Mnenja, vtisi, kritike | Sanču se je očitno Don Kihot resnično priljubil, saj ga je skrbelo zanj in ga je hotel spraviti domov, da ga ozdravi ''viteškega sindroma'' |

KAJ JE DOŽIVEL DON KIHOT, KO JE ŠEL NA OBISK SVOJI LJUBLJENI

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Don Kihot je bil en mesec doma, zatem pa sta skupaj Sančom šla novim dogodivščinam naproti. Najprej pa sta odšla v Toboso k Dulsineji. Bila je še noč zato nista našla Dulsinejine hiše. Sančo je nato zjutraj iztuhtal zvijačo, s katero bo Don Kihota prevaral. Don Kihotu da bo šel v mesto, medtem pa naj se Don Kihot skrije izven mesta. V mestu je tako Sančo našel tri dame, ki so bile kar primerne za to zvijačo. Odpeljal jih je do Don Kihota, ter mu srednjo izmed njih predstavil kot Dulsinejo. Don Kihotu so se zdele vse tri bolj kot kakšne kmetice, a je Sanču Pansi vseeno verjel. Pozneje mu je sančo razložil, da so čaroviki Dulsinejo začaral v kmetico, zaradi česar se je močno razsrdil. Kmetice so nato po hitrem postopku zbežale od Don Kihota, saj so se prestrašile tega viteza s tem čudnim načinom govorjenja. Sančo je bil vesel, da se je vse dobro izteklo, prav tako kakor Don Kihot, ki je je mislil, da svoje gospe ne bo nikoli srečal. |
| Literarne osebe | Don Kihot, Sančo, tri kmetice |
| Odnosi med osebami | Tri kmetice so si resnično želele zbežati daleč stran od Don Kihota, ki jih je s svojim čudnim načinom govorjenja in ogovarjanjem s čudnimi imeni prestrašil. |
| Mnenja, vtisi, kritike | Kogarkoli sreča, z vsakim se skrega ali pa ga prestraši… Zdi se, da Don Kihotu resnično ni več pomoči. |

KAJ JE DOŽIVEL NA POTI V BARCELONO, DVOBOJ Z VITEZOM BELEGA MESECA

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Ko sta bila že blizu mesta, sta videla ogromno število ljudi, ki so jima prišli naproti, saj so že vedeli za Don Kihotovo norost. Priklanjala so se mu in ga povabili v mesto, zaradi česat je bil Don Kihot zelo počaščen, saj je mislil, da je končno postal slaven popotni vitez. Don Kihotu se je v mestu lepo godilo, le otroci so se malce nročevali iz njega. Nekega jutra pa se je Don sprehajal se po plaži, ko je pred seboj zagledal čisto pravega viteza, ki ga je izzval na dvoboj. Don Kihotu je dejal, da če ga premaga, mora oditi domov in ostati doma vsaj eno leto, če pa zmaga on, lahko ostane popotni vitez kolikor časa želi. Don Kihot se je po dvoboju premagan in osramočen pobral ter odšel domov. Vitez je nato ljudem povedal, da je on Don Kihotov prijatelj in da je takoj ko je izvedel za njegovo norost, odločil, da ga bo poskusil odpeljati nazaj domov, kjer se bo lahko spametoval. |
| Literarne osebe | Vitez, Don Kihot, Sančo Pansa, |
| Odnosi med osebami | Vitez je resnično spoštoval Don Kihota navkljub njegovi norosti in ga je, tako kot Sančo, želel spraviti domov, da si tam opomore od prebujne domišljije. |
| Mnenja, vtisi, kritike | Vitez je resnično pameten in srčen človek, saj je ugotovil, da drugače kakor z dvobojem Don Kihota ne bo spravil domov. |

KAKO JE DON KIHOT ZBOLEL, NAREDIL OPOROKO IN UMRL

|  |  |
| --- | --- |
| Kraj in cas dogajanja | Manča in njena okolica; 16. stoletje |
| Kljucni dogodki | Don Kihot je po dolgem času, ki ga je preživel v svojem domu, hudo zbolel. Sklical je vse svoje prijatelje in sorodnike ter jim povedal, da bo kmalu umrl in je zato hotel napisati oporoko. Prišel je k sebi in se spomnil, kdo pravzaprav je. Tega je bil neznansko vesel. Ukazal je, naj vse viteške knjige sežgejo, da se ne bi ta norost prijela še katerega od njih in mu prinesla toliko nesreč in žalosti kakor njemu . Sanču se je zahvalil za njegovo zvesto prijateljstvo in mu podaril nekaj živali, ki mu jih je obljubil še v svojih viteških časih. Nato je župnik opravil vse potrebne zakramente, Don Kihot pa je preklel vse viteške knjige in prav lepo krščansko umrl. |
| Literarne osebe | Don Kihot, Sančo, župnik, gospodinja |
| Odnosi med osebami | Vsem je žal, ker Don Kihot umira, saj so ga navkljub njegovi norosti imeli radi. Veseli so bili ker je končno prišel k sebi, a žalostni, ker se je to zgodilo prepozno. |
| Mnenja, vtisi, kritike | Ni mi všeč to, da je Don Kihot na koncu umre. Rada imam srečne konce, čeprav vsi vemo, da je v življenju le malo srečnih koncev. |